b'\n_START_ARTICLE_\nRevolution Radio (album)\n_START_PARAGRAPH_\nRevolution Radio je dvanajsti studijski album ameri\xc5\xa1ke punk rock skupine Green Day. Izdan je bil 7. oktobra 2016 pri zalo\xc5\xbebi Reprise Records. Glavni singl tega albuma je \xc2\xbbBang Bang\xc2\xab. Pesem Bang Bang je lu\xc4\x8d sveta uzrla 11. avgusta 2016 in takoj po izidu zasedla prvo mesto na ameri\xc5\xa1ki glasbeni lestvici Billboard mainstream rock songs. Pred izidom albuma je skupina izdala tudi \xc2\xbbRevolution Radio\xc2\xab\xc2\xa0(9. september 2016) in \xc2\xbbStill Breathing\xc2\xab\xc2\xa0(23.september 2016). _NEWLINE_To je prvi album po 21st Century Breakdown (2009), ki je bil posnet v trio zasedbi skupine (Billie Joe Armstrong, Mike Dirnt, Tr\xc3\xa9 Cool) brez Jasona Whitea, ki je vrnil na njihovo turnejo v letu 2016.\n_START_SECTION_\nOzadje nastanka\n_START_PARAGRAPH_\nSkupina je za\xc4\x8dela s pisanjem za album po kon\xc4\x8dani turneji 99 Revolutions Tour, ki je sledila izidu trilogije \xc2\xa1Uno!, \xc2\xa1Dos!, \xc2\xa1Tr\xc3\xa9!_NEWLINE_Glavni vokal skupine, Billie Joe Armstrong, je povedal, da trilogija ni imela prav nobene smeri in so \xc5\xbeeleli veliko glasbe ustvarjati \xc2\xbbkar tako\xc2\xab, medtem ko je Revolution Radi neke vrste prenovitev in ima sporo\xc4\x8dilo. Glavni singl \xc2\xbbBang Bang\xc2\xab\xc2\xa0je opisal kot pesem, ki poudarja mno\xc5\xbei\xc4\x8dna streljanja, ki se zadnje \xc4\x8dase dogajajo ne le v Ameriki, ampak po vsem svetu ter narcisti\xc4\x8dne novinarje. Cel album naj bi po njegovih besedah bil odsev sedaj\xc5\xa1nje nasilne ameri\xc5\xa1ke dru\xc5\xbebe.'